506.000 - Lescha per promover la tgira da persunas malsaunas e l'assistenza da persunas attempadas e da persunas che basegnan tgira (lescha per promover la tgira da persunas malsaunas, LTM)    506.000   Lescha per promover la tgira da persunas malsaunas e  l'assistenza da persunas attempadas e da persunas che  basegnan tgira (lescha per promover la tgira da persunas  malsaunas, LTM)  dals 30-08-2017 (versiun dals 01-01-2021)  Il cussegl grond dal chantun Grischun1),  sa basond sin l'art. 87 da la constituziun chantunala2), suenter avair gì invista da la missiva da la regenza dals 16 da matg 20173),    concluda:  1. Disposiziuns generalas  Art.  1 Princips 1 Tras la planisaziun dal provediment staziunar da la populaziun e tras la concessiun  da  contribuziuns  promova  il  chantun  in  tractament  medicinal,  ina  tgira  sco  er  in'assistenza medicinala ambulanta e staziunara da persunas malsaunas, da pazientas  e pazients da lunga durada sco er da persunas attempadas, e quai confurm al basegn,  en moda adequata ed economica ed en la qualitad necessaria. 2 Il dretg da las pazientas e dals pazients da tscherner libramain l'ospital e la chasa da   tgira resta garantì.  Art.  2 Furniturs da prestaziuns che han il dretg da survegnir contribuziuns 1 Il chantun sustegna: a) ils ospitals e las chasas da parturir che figureschan sin ina glista d'ospitals;  1) PCG 2017/2018, 29 2) DG 110.100 3) pagina 5  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   506.000    b) las chasas da persunas attempadas e da tgira e las gruppas da tgira che vegnan  menziunadas sin ina glista da las chasas da tgira;  c) ils  servetschs da la  tgira  ed assistenza a  chasa che han ina permissiun da  manaschi;  d) las  tgirunzas  diplomadas  ed  ils  tgirunzs  diplomads  che  dastgan  exequir  activitads  a  quint  da  l'assicuranza  obligatorica  per  la  tgira  da  persunas  malsaunas;  e) las organisaziuns da salvament renconuschidas. 2 Sch'in basegn è cumprovà, po la regenza extender il sustegn sin ulteriurs furniturs   da prestaziuns. 3 Per controllar l'obligaziun dal maun public da pajar contribuziuns a prestaziuns  dals furniturs da prestaziuns che han il dretg da survegnir contribuziuns ha l'uffizi   cumpetent (uffizi) il dretg da verifitgar la vischnanca da domicil u da dimora da la  persuna tractada respectivamain da la persuna che retira prestaziuns, e quai a maun  d'ina procedura d'invista dal register central d'abitantas e d'abitants.  Art.  3 Restituziun da contribuziuns da construcziun 1 Sch'ina  instituziun  che  vegn  sustegnida  dal  chantun  cun  contribuziuns  da  construcziun vegn duvrada per in auter intent, ston vegnir restituids per mintga onn  che manca 4 pertschient da la contribuziun pajada, e quai fin 25 onns, dapi che la   contribuziun  è  vegnida  concedida.  La  regenza  fixescha  l'import  che  sto  vegnir  restituì. 2 Per dumondas da restituziun exista in dretg da pegn legal dal chantun che suonda  las grevezzas inscrittas tenor l'artitgel 836 dal cudesch civil  svizzer 1).  Il dretg da  pegn sto vegnir inscrit en il register funsil. 3 Tar midadas d'intent ch'èn en l'interess dal chantun, po la regenza desister d'ina  pretensiun da restituziun.  Art.  4 Gestiun e rendaquint 1 La regenza po relaschar prescripziuns davart la gestiun, davart il rendaquint, davart  la  concepziun  da  las  tariffas,  davart  ils  plans  da  las  plazzas  da  lavur  e  da  la   classificaziun  sco  er  davart  las  cundiziuns  d'engaschament  per  il  persunal  dals  furniturs  da  prestaziuns  che  han  il  dretg  da  survegnir  contribuziuns.  Ella  po  examinar  da tut  temp ils  cudeschs,  laschar  prender  invista  dals  mussaments  tras  l'uffizi  cumpetent  e  controllar  la  gestiun  sco  er  far  cumparegliaziuns  tranter  ils   singuls furniturs da prestaziuns sin basa da las retschertgas. 2 Ella relascha prescripziuns davart l'autezza maximala da las reservas da las chasas  da persunas attempadas e da tgira e dals servetschs da la tgira ed assistenza a chasa  che han il dretg da survegnir contribuziuns.  1) CS 210  2    http://db.clex.ch/link/Bund/210/rm    506.000   Art.  5 Datas che ston vegnir inoltradas 1 Ils furniturs da prestaziuns che vegnan sustegnids dal chantun èn obligads d'inoltrar  gratuitamain a l'uffizi  cumpetent las  datas  dals custs  e da las prestaziuns che sa   refereschan als pazients e ch'èn necessarias per eruir las contribuziuns da gestiun. La  regenza  fixescha  las  datas  che  ston  vegnir  inoltradas.  L'uffizi  determinescha  il  termin, entaifer il qual las datas ston vegnir inoltradas. 2 Il chantun po publitgar datas dals furniturs da prestaziuns. Datas che sa refereschan  a la gestiun pon vegnir publitgadas en furma betg anonimisada.  Art.  6 Ospitals publics 1 Sco  ospitals  acutsomatics  publics  en  il  senn  da  questa  lescha  valan  l'Ospital   chantunal  dal  Grischun a  Cuira,  l'Ospital  d'Engiadin'Ota a  Samedan,  l'Ospital  da  Tavau a Tavau, l'Ospital regiunal Surselva a Glion, l'Ospital da Tusaun a Tusaun,  l'ospital dal Center da sanadad d'Engiadina Bassa a Scuol, l'Ospital Schiers da la   Fundaziun Flury a Schiers, l'ospital dal Center da sanadad Savognin a Savognin,   l'Ospital San Sisto dal Centro sanitario Valposchiavo a Puschlav, il Centro sanitario   Bregaglia a Promontogno, l'ospital dal Center da sanadad Val Müstair a Sta. Maria. * 2 Sco  ospitals  psichiatrics  publics  en  il  senn  da  questa  lescha  valan  las  clinicas  Waldhaus  e  Beverin  e  la  staziun  da  la  psichiatria  d'uffants  e  da  giuvenils  Fürstenwald dals Servetschs psichiatrics dal Grischun. *  Art.  7 Regiuns da provediment da la sanadad 1. divisiun *  1 Las vischnancas vegnan attribuidas a las suandantas regiuns da provediment da la  sanadad: * a) * regiun  da  provediment  da  la  sanadad  Val  dal  Rain  grischuna  cun  las   vischnancas da Domat, Favugn, Flem, Panaduz, Razén, Trin e Tumein en la  subregiun  Plaun,  las  vischnancas  da  Fläsch,  Jenins,  Landquart,  Maiavilla,  Malans,  Trimmis,  Vaz  sut  e  Zizers  en  la  subregiun  Landquart  sco  er  las  vischnancas  dad  Arosa,  Churwalden,  Cuira,  Haldenstein  e  Tschiertschen- Praden en la subregiun Plessur;  b) * regiun da provediment  da la  sanadad Engiadin'Ota  cun las  vischnancas da  Bever,  La  Punt  Chamues-ch,  Madulain,  Puntraschigna,  Samedan,  San  Murezzan, S-chanf, Schlarigna, Segl, Silvaplauna, Zuoz;  c) * regiun da provediment da la sanadad Engiadina Bassa cun las vischnancas da  Samignun, Scuol, Valsot, Zernez;  d) * regiun da provediment da la sanadad Tavau cun la vischnanca da Tavau; e) * regiun da provediment da la sanadad Surselva cun las vischnancas da Breil,   Falera, Glion, Laax, Lumnezia, Medel (Lucmagn), Mustér, Sagogn, Schluein,  Sumvitg, Sursaissa Mundaun, Trun, Tujetsch, Val S. Pieder, Val Stussavgia;   3     506.000    f) * regiun da provediment da la sanadad Alvra/Viamala cun las vischnancas dad  Alvra,  Andeer,  Avras,  Bravuogn  Filisur,  Casti-Vargistagn,  Cazas,  Donat,  Farera,  Farschno,  Flearda,  Giuvaulta,  Lantsch,  Lon,  Masagn,  Maton,  Runtgaglia,  Scharàns,  Schmitten,  Seglias,  Sufers,  Tschappina,  Tumleastga,  Tusaun, Urmagn, Valragn, Vaz, Ziràn-Reschen;  g) * regiun da provediment da la sanadad Surses cun la vischnanca da Surses; h) * regiun da provediment da la sanadad Partenz cun las vischnancas da Claustra,    Cunter en il Partenz, Fideris, Furna, Grüsch, Jenaz, Küblis, Luzein, Schiers,  Seewis;  i) * regiun da provediment da la sanadad Val Müstair cun la vischnanca da Val   Müstair;  j) * regiun da provediment da la sanadad Val Puschlav cun las vischnancas da  Brusio, Puschlav;  k) * regiun  da  provediment  da  la  sanadad  Bregaglia  cun  la  vischnanca  da  Bregaglia;  l) * regiun da provediment da la sanadad Mesolcina-Calanca cun las vischnancas  da  Buseno,  Calanca,  Cama,  Castaneda,  Grono,  Lostallo,  Mesauc,  Rossa,  Roveredo, San Vittore, Soazza, Sta. Maria i.C.  2 Regiuns da provediment da la sanadad pon fusiunar sin il cumenzament d'in onn  chalendar. *  Art.  8 * …  Art.  9 2. organisaziun da las regiuns da provediment da la sanadad * 1 Las  vischnancas  da  las  singulas  regiuns  da  provediment  da  la  sanadad  ston  s'organisar en moda cunvegnenta. * 2 Ils  purtaders  dals  furniturs  da  prestaziuns  ston  conceder  in  dretg  da  cogestiun  commensurà a las vischnancas da lur regiun da provediment da la sanadad. Per quest  intent fa la regiun da provediment da la sanadad ina cunvegna da prestaziun cun ils  purtaders dals furniturs da prestaziuns. *  Art.  9a * 3. contribuziuns 1 La finamira da la politica da sanadad dal chantun è quella che tut ils furniturs da  prestaziuns tenor l'artitgel 2 alinea 1 literas a fin c da questa lescha en ina regiun da  provediment  da  la  sanadad  respectivamain  tut  ils  furniturs  da  prestaziuns  tenor  l'artitgel 2 alinea 1 literas b e c da questa lescha en las subregiuns Plaun, Landquart e  Plessur surdettian la gestiun strategica ed operativa ad in'organisaziun destinada per   quai e la sviluppeschian vinavant.  4       506.000   2 Per  quest  intent  po  il  chantun  conceder  ina  contribuziun  da  maximalmain  50 pertschient dals custs imputabels: a) a projects per surdar ad in'organisaziun destinada per quai la gestiun strategica   ed  operativa  da  tut  ils  furniturs  da  prestaziuns  tenor  l'artitgel 2 alinea 1 literas a  fin  c  da  questa  lescha  en  ina  regiun  da  provediment da la sanadad respectivamain da tut ils furniturs da prestaziuns  tenor l'artitgel 2 alinea 1 literas b e c da questa lescha en las subregiuns Plaun,  Landquart e Plessur;  b) a  projects  per  fusiunar  furniturs  da  prestaziuns  tenor  l'artitgel 2 alinea 1 literas a  fin  c  da  questa  lescha  en  ina  regiun  da  provediment da la sanadad resepctivamain da furniturs da prestaziuns tenor  l'artitgel 2 alinea 1 literas b e c  da  questa  lescha  en  las  subregiuns  Plaun,  Landquart  e  Plessur,  sche  la  fusiun  gida  ad  optimar  il  provediment  da  la  sanadad en la regiun da provediment da la sanadad;  c) a  projects  per  colliar  e  per  coordinar  ils  furniturs  da  prestaziuns  tenor  l'artitgel 2 alinea 1 literas a  fin  c  da  questa  lescha  en  ina  regiun  da  provediment da la sanadad respectivamain ils furniturs da prestaziuns tenor  l'artitgel 2 alinea 1 literas b e c  da  questa  lescha  en  las  subregiuns  Plaun,  Landquart e Plessur;  d) a projects per sviluppar vinavant, per colliar u per fusiunar las organisaziuns  ch'èn destinadas tenor l'alinea 1 da surpigliar la gestiun strategica ed operativa  en ina regiun da provediment da la sanadad.  3 La Regenza fixescha las premissas da contribuziun ed ils custs imputabels.  2. Planisaziun dals ospitals e glista dals ospitals  Art.  10 Planisaziun dals ospitals 1 Tenor las directivas da la legislaziun federala davart l'assicuranza da malsauns fa la  regenza ina planisaziun per il provediment staziunar da la populaziun dal chantun e  da  las  persunas,  che  sa  trategnan  en  il  chantun,  en  la  medischina  acuta,  en  la   psichiatria ed en la reabilitaziun. La planisaziun dals ospitals sto vegnir controllada  periodicamain. 2 Ella cuntegna en spezial: a) l'eruida dal basegn futur; b) la disposiziun da la purschida ch'è necessaria per il provediment; c) l'attribuziun da las prestaziuns medicinalas a gruppas da prestaziun; d) la disposiziun da las pretensiuns ch'èn specificas per las gruppas da prestaziun   a la qualitad da la structura e dals ulteriurs criteris d'evaluaziun; e) l'evaluaziun dals furniturs da prestaziuns.   5     506.000    Art.  11 Glista dals ospitals 1. cumpetenza e cuntegn  1 Sin basa da la planisaziun dals ospitals relascha la regenza ina glista dals ospitals. 2 La glista dals ospitals cuntegna: a) ils  ospitals  chantunals  ed  extrachantunals  sco  er  las  chasas  da  parturir   chantunalas ed extrachantunalas ch'èn necessaris per garantir il provediment  staziunar da la populaziun dal chantun e da las persunas che sa trategnan en il  chantun;  b) las incaricas da prestaziun ch'èn vegnidas dadas a las singulas instituziuns sin  basa da gruppas da prestaziun medicinalas sco er pretensiuns e cundiziuns che  tutgan eventualmain tiers.  3 Tar la concessiun d'incaricas da prestaziun per il provediment da basa sto vegnir   resguardà er il temp, durant il qual l'ospital è cuntanschibel per la populaziun che sto  vegnir provedida. 4 Per promover lur cumpetitivitad pon vegnir concedidas als ospitals dal Grischun  incaricas da prestaziun che surpassan il basegn. 5 Entaifer  l'incarica  da  prestaziun  n'èsi  betg  permess  als  ospitals  da  furnir  u  da  laschar furnir prestaziuns medicinalas ordaifer las localitads da l'ospital.  Art.  12 2. pretensiuns per conceder incaricas da prestaziun 1 Incaricas da prestaziun pon vegnir concedidas ad ospitals che adempleschan las  suandantas  pretensiuns  u  che  garanteschan  d'ademplir  las  pretensiuns  per  quel  termin, en il qual l'incarica da prestaziun s'effectuescha: a) prontezza da furnir il spectrum da prestaziuns ch'è definì da la regenza per    garantir il provediment dal chantun u d'ina regiun fin ch'il termin da desditga è   scadì respectivamain fin che la regenza mida u stritga l'incarica da prestaziun  tenor l'artitgel 14;  b) infrastructura ch'è suffizienta per ademplir l'incarica da prestaziun; c) gestiun en l'agen num e sin agen quint da las capacitads da tractament e da   visita ch'èn necessarias per furnir las prestaziuns medicinalas a las pazientas  ed als pazients;  d) utilisaziun da la quota d'investiziun da las tariffas per l'intent ch'è previs per  quai;  e) participaziun a mesiraziuns naziunalas da la qualitad; f) accogliment da cas d'urgenza durant 24 uras al di; g) quota minimala da 60 pertschient da pazientas e pazients dal Grischun, per il   tractament staziunar da las qualas e dals quals èn vegnidas messas a quint mo  prestaziuns da l'assicuranza obligatorica per la tgira da persunas malsaunas, vi  dal  total  da  las  pazientas  e  dals  pazients  dal  Grischun  da  l'assicuranza  obligatorica per la tgira da persunas malsaunas;  h) implementaziun d'in concept per il manaschament d'entrada e da relaschada; i) cumpilaziun e publicaziun dal quint annual tenor ils standards renconuschids   en general da far rendaquints per ospitals;  6       506.000   j) cundiziuns d'engaschament ch'èn usitadas en la branscha. 2 La concessiun d'incaricas da prestaziun po: a) vegnir colliada cun cundiziuns e cun pretensiuns; b) vegnir fatga dependenta da dumbers minimals da cas,  uschenavant che lur    effects sin la qualitad dal resultat èn renconuschids scientificamain. 3 Per cuvrir il basegn pon vegnir inscrits sin la glista dals ospitals excepziunalmain   er ospitals che n'adempleschan betg tut las pretensiuns tenor l'alinea 1. Sch'i resultan  da quai avantatgs finanzials per l'ospital,  sto el cumpensar quai cun ina taxa che   vegn fixada da la regenza.  Art.  13 3. obligaziun da furnir prestaziuns 1 Ospitals  che  han  survegnì  ina  incarica  da  prestaziun  èn  obligads  da  furnir  il   spectrum da prestaziuns ch'è cuntegnì en l'incarica da prestaziun. 2 La regenza po obligar ospitals en il chantun da furnir tschertas prestaziuns, sche   quellas èn necessarias per garantir il provediment da la sanadad.  Art.  14 4. desditga da l'incarica da prestaziun 1 La regenza ed ils ospitals pon desdir l'incarica da prestaziun per la fin da l'onn,   resguardond in termin da desditga da 12 mais.  Art.  15 5. sancziuns 1 L'uffizi responsabel po chastiar l'ospital da glista cun ina multa da fin a 500 000   francs, sche quel: a) n'ademplescha betg u betg pli u mo per part las pretensiuns tenor l'artitgel 11   ch'èn decisivas per ch'el vegnia inscrit sin la glista dals ospitals; b) n'observa betg l'incarica da prestaziun u las pretensiuns e cundiziuns ch'èn   colliadas cun tala; c) na  furnescha  betg  las  prestaziuns  che  la  regenza  al  prescriva  sin  basa  da   l'artitgel 13 alinea 2 per garantir il provediment da la sanadad; d) n'observa betg las disposiziuns dal dretg da las acquisiziuns publicas. 2 Ultra da quai po la  regenza stritgar  l'ospital  da la  glista dals ospitals u adattar   l'incarica da prestaziun concedida ad el.  3. Contribuziuns ad ospitals ed a chasas da parturir  Art.  16 Contribuziuns d'investiziun 1 Per  investiziuns  ch'èn  d'in  interess  surregiunal  po  il  cussegl  grond  fixar  ina  contribuziun d'investiziun supplementara ad in singul ospital.   7     506.000    Art.  17 Cunvegnas da prestaziun 1 En cunvegnas da prestaziun cun ils ospitals publics fixescha la regenza: a) las  prestaziuns  obligatoricas  staziunaras  che  han  il  dretg  da  survegnir   contribuziuns tenor la lescha federala davart l'assicuranza d'invaliditad1); b) l'incumbensa en ils secturs da l'instrucziun universitara e da la perscrutaziun; c) las prestaziuns d'utilitad publica che han il dretg da survegnir contribuziuns; d) las  prestaziuns  che  appartegnan  al  sectur  dal  transport  en  cas  d'urgenza  e   d'ambulanza e che han il dretg da survegnir contribuziuns. 2 Per  garantir  il  provediment  po  la  regenza  er  far  cunvegnas  da  prestaziun  cun  ospitals privats u cun ospitals extrachantunals.  Art.  18 Part dal maun public 1 La regenza fixescha la part ch'il maun public sto pajar vi da las indemnisaziuns per  prestaziuns  obligatoricas  staziunaras  tenor  la  LAMal  ch'èn  vegnidas  concludidas  tranter  las assicuranzas da malsauns,  ils  ospitals e  las chasas da parturir  u  ch'èn  vegnidas fixadas uffizialmain. 2 La part fixada ch'il maun public sto pajar vala er per las clinicas da di dals ospitals  psichiatrics publics.  Art.  19 Contribuziuns da gestiun dal maun public 1 Las contribuziuns dal chantun e da las vischnancas sa cumponan: a) da la part ch'il maun public sto pajar vi da las indemnisaziuns per prestaziuns    obligatoricas staziunaras tenor la LAMal, las qualas èn vegnidas concludidas  tranter las assicuranzas da malsauns, ils ospitals e las chasas da parturir u èn   vegnidas fixadas uffizialmain;  b) da  las  contribuziuns  als  ospitals  publics  per  prestaziuns  obligatoricas  staziunaras tenor la lescha federala davart l'assicuranza d'invaliditad;  c) da las contribuziuns als ospitals publics per il servetsch da transport en cas  d'urgenza e d'ambulanza;  d) da  las  contribuziuns  als  ospitals  per  l'instrucziun  universitara  e  per  la  perscrutaziun;  e) da las contribuziuns als ospitals acutsomatics publics per prestaziuns d'utilitad  publica;  f) da las contribuziuns als ospitals psichiatrics publics per prestaziuns d'utilitad  publica;  g) da  las  contribuziuns  ad  ospitals  privats  ed  ad  ospitals  extrachantunals  per  garantir il provediment.  2 Contribuziuns  per  prestaziuns  staziunaras  vegnan  pajadas  mo,  sch'il  tractament  staziunar è inditgà dal puntg da vista medicinal u social.  1) CS 831.20  8    http://db.clex.ch/link/Bund/831.20/rm    506.000   Art.  20 Repartiziun da las contribuziuns tranter il chantun e las vischnancas 1 Il chantun e las vischnancas sa participeschan sco suonda vi da las contribuziuns  tenor l'artitgel 19 alinea 1 literas a, b, c, d ed e: a) chantun: 90 pertschient; b) vischnancas: 10 pertschient. 2 Obligadas da pajar las contribuziuns tenor l'artitgel 19 alinea 1 literas a e b èn las  vischnancas da la regiun da provediment da la sanadad, nua che la persuna tractada  ha ses domicil civil. Per lavurantas estras e lavurants esters ch'èn assicurads tenor la  LAMal1) sco er per lur confamigliars che n'han betg in domicil civil en Svizra èn las  vischnancas da la regiun da provediment da la sanadad, en la quala la vischnanca da  dimora  da  la  lavuranta  u  dal  lavurant  sa  chatta,  obligadas  da  pajar  las   contribuziuns. * 3 Obligadas da pajar las contribuziuns tenor l'artitgel 19 alinea 1 literas c ed e èn las  vischnancas da la regiun da provediment da la sanadad respectiva. * 4 Las contribuziuns tenor l'artitgel 19 alinea 1 literas d, f e g sco er las contribuziuns   tenor l'artitgel 19 alinea 1 litera a per persunas dal sectur d'asil, uschenavant ch'ellas  sa trategnan en in alloschi collectiv e na pratitgeschan betg in'activitad da gudogn,   van a 100 pertschient sin donn e cust dal chantun.  Art.  21 Cussegl grond 1 Il cussegl grond fixescha annualmain en il preventiv en moda definitiva: a) * il credit global per la part dal chantun vi da las contribuziuns dal chantun e da   las vischnancas als servetschs da transport  en cas d'urgenza e d'ambulanza  dals ospitals publics e da la regiun da provediment da la sanadad Mesolcina- Calanca;  b) il credit global per las contribuziuns dal chantun als ospitals per l'instrucziun  universitara e per la perscrutaziun;  c) il credit global per la part dal chantun vi da las contribuziuns dal chantun e da  las vischnancas als ospitals publics per prestaziuns d'utilitad publica;  d) il  credit  global  per las contribuziuns dal chantun ad ospitals  privats  ed ad  ospitals extrachantunals per garantir il provediment.  Art.  22 Servetsch da transport en cas d'urgenza e d'ambulanza 1 La Regenza reparta il credit global per la part dal chantun a las contribuziuns dal   chantun  e  da  las  vischnancas  per  il  servetsch  da  transport  en  cas  d'urgenza  e   d'ambulanza sin ils ospitals e sin la regiun da provediment da la sanadad Mesolcina- Calanca, e quai resguardond il concept da salvament sco er il grad da la cuvrida dals   custs en cas ch'il servetsch da salvament vegn manà en moda economica ed ha in  equipament adequat ed in'organisaziun adattada. *  1) CS 832.10   9   http://db.clex.ch/link/Bund/832.10/rm   506.000    Art.  23 Instrucziun universitara e perscrutaziun 1 La regenza reparta il credit global per las contribuziuns dal chantun a l'instrucziun   universitara ed a la perscrutaziun sco suonda sin ils singuls ospitals: a) ospitals infrachantunals: en spezial resguardond la cunvegna da prestaziun, ils    custs  e  las  prestaziuns cumprovadas sco  er  il  dumber  da  plazzas da l'onn  precedent;  b) ospitals extrachantunals: tenor la cunvegna interchantunala.  Art.  24 Prestaziuns d'utilitad publica 1 La regenza reparta il credit global per la part dal chantun vi da las contribuziuns dal  chantun  e  da  las  vischnancas  a  las  prestaziuns  d'utilitad  publica  sin  ils  singuls  ospitals, e quai resguardond las cunvegnas da prestaziun, ils custs da las prestaziuns  d'utilitad publica  che n'èn betg cuvrids  malgrà  ina gestiun economica sco er  las   entradas dal tractament da pazientas e pazients mez privats e privats e da pajadras e   pajaders autonoms. 2 Sco prestaziuns d'utilitad publica valan en spezial ils custs per: a) prestaziuns da basa fixas; b) la tgira palliativa; c) prevenziun; d) il servetsch social; e) la pastoraziun en l'ospital; f) la prevenziun d'epidemias; g) la medischina legala; h) la gestiun d'in ospital protegì; i) il  provediment  medicinal  en  cas  da  situaziuns  d'urgenza  ed  en  cas  da   catastrofas; j) las prestaziuns obligatoricas tenor l'artitgel 13 alinea 2, uschenavant che las   tariffas na cuvran betg ils custs da gestiun e d'investiziun.  Art.  25 Reducziun da las contribuziuns 1 Las contribuziuns dal chantun pon vegnir reducidas, sche: a) las prestaziuns da l'ospital na vegnan betg furnidas tenor las pretensiuns a la    qualitad da la structura che furman la basa da la permissiun da manaschi; b) las datas dals custs e da las prestaziuns da l'ospital vegnan inoltradas en moda   incumpletta, incorrecta u memia tard; c) las prescripziuns davart la gestiun e davart la contabilitad che la regenza ha   relaschà na vegnan betg observadas da l'ospital; d) las prestaziuns da scolaziun fixadas da la regenza per professiuns en il sectur    da sanadad na vegnan betg furnidas da l'ospital; e) il  dumber  fixà  da  la  regenza  per  plazzas  da  scolaziun  e  da  furmaziun    supplementara per professiuns en il sectur da sanadad na vegn betg mess a  disposiziun da l'ospital.  10       506.000   2 La reducziun na dastga betg esser pli gronda che 50 francs per abitanta u abitant da  la regiun da provediment da la sanadad. * 3 Las contribuziuns che vegnan scursanidas en applicaziun da l'alinea 1 literas d ed e  ston  vegnir  consegnadas  proporziunalmain  a  quels  ospitals  che  furneschan  dapli  prestaziuns da scolaziun per professiuns en il sectur da sanadad che fixadas da la  regenza.  Art.  26 Contracts tariffars 1 Ils  contracts  tariffars  che vegnan suttamess a  la  regenza per  l'approvaziun ston  cuntegnair supplementarmain a las pretensiuns prescrittas da la confederaziun: a) mecanissems  ch'èn  adattads  per  impedir  in  augment  da  la  quantitad  betg   giustifitgà; b) mecanissems da correctura en cas che la qualitad da codaziun è insuffizienta.  Art.  27 Contribuziuns d'innovaziun 1 Il chantun po finanziar durant maximalmain 2 onns ils custs supplementars ch'èn  necessaris  dal  puntg  da  vista  da  l'economia  da  manaschi  per  novas  metodas  staziunaras da visita e da tractament, ch'èn renconuschidas en general da la scienza,   e che n'èn betg cuvrids da contracts tariffars.  4. Planisaziun da las chasas da tgira e glista da las chasas da  tgira  Art.  28 Planisaziun da las chasas da tgira e glista da las chasas da tgira 1 Tenor las directivas da la legislaziun davart l'assicuranza da malsauns fa la regenza  ina planisaziun per la tgira e per l'assistenza da pazientas e pazients da lunga durada  e da persunas attempadas e relascha – sin basa da la planisaziun da las chasas da   tgira – ina glista da las chasas da tgira. 2 Sch'i sa tracta da prender si ina instituziun sin la glista da las chasas da tgira, po la   Regenza pretender che quai dependia dal consentiment da la regiun da provediment  da  la  sanadad  respectivamain  da  la  subregiun  cumpetenta  da  la  regiun  da  provediment da la sanadad Val dal Rain grischuna. * 3 En quest connex valan las disposiziuns davart la planisaziun dals ospitals e davart   la glista dals ospitals confurm al senn.   11     506.000    5. Purschidas per la tgira ed assistenza staziunara da pazientas e  pazients da lunga durada e da persunas attempadas  Art.  29 Cumpetenza 1. regiuns da provediment da la sanadad *  1 Las regiuns da provediment  da la  sanadad respectivamain las  subregiuns da la  regiun  da  provediment  da  la  sanadad  Val  dal  Rain  grischuna  procuran  per  ina  purschida suffizienta per la tgira ed assistenza parzialmain staziunara e staziunara da  pazientas e pazients da lunga durada e da persunas attempadas. * 2 Ellas fan ina planisaziun dal basegn accordada a la regiun. 3 La recepziun da persunas cun in domicil extrachantunal premetta ch'il chantun da   domicil e/u che la vischnanca da domicil dettia ina garanzia per ils custs. 4 Las  regiuns  da  provediment  da  la  sanadad  reglan  la  procedura  per  recepir  ina   persuna che basegna tgira e che ha ses domicil en la regiun da provediment da la   sanadad, en cas che las chasas da persunas attempadas e da tgira n'èn betg prontas da  recepir questa persuna, sco er la surpigliada d'eventuals custs che n'èn betg cuvrids   tras las contribuziuns legalas. *  Art.  30 2. chantun 1 Ils servetschs psichiatrics dal Grischun èn cumpetents per la tgira ed assistenza da   pazientas psicogeriatricas e da pazients psicogeriatrics, sch'il gener e la grevezza da  lur malsogna e da lur impediment pretendan quai. 2 En il rom da l'assistenza ordaifer la clinica sustegnan ellas persunas cun disturbis  psichics che basegnan tgira.  Art.  31 Contribuziuns d'investiziun 1. princip ed autezza  1 Per mintga letg da tgira ch'è vegnì stgaffì supplementarmain ed en concordanza cun  la  planisaziun  generala  chantunala  concedan  il  chantun  e  las  vischnancas  da  la   regiun da provediment da la sanadad respectivamain da las subregiuns da la regiun   da provediment da la  sanadad Val  dal Rain grischuna als purtaders  la suandanta  contribuziun d'investiziun: * a) chasas da persunas attempadas e da tgira: 160 000 francs; b) gruppas da tgira: 120 000 francs. 2 En  cas  da  purschidas  d'impurtanza  chantunala  po  il  chantun  er  surpigliar  la  contribuziun d'investiziun da las vischnancas. 3 Per transfurmar chombras da dus letgs en chombras d'in letg en chasas da persunas   attempadas  e  da  tgira  concedan  il  chantun  e  las  vischnancas  ina  contribuziun  d'investiziun  da  120  000  francs  per  mintga  chombra  ch'è  vegnida  stgaffida  supplementarmain, e quai en concordanza cun la planisaziun generala chantunala,   dentant mo fin ad ina quota maximala da chombras d'in letg da 90 pertschient.  12       506.000   4 La regenza po adattar las contribuziuns d'investiziun a la chareschia. 5 Mintga vischnanca d'ina regiun da provediment da la sanadad è obligada da sa  participar a las contribuziuns d'investiziun tenor ils alineas 1 e 3 per purschidas en  sia regiun. La repartiziun da las contribuziuns communalas vegn fatga tenor ina clav  che sto vegnir determinada da las vischnancas. *  Art.  32 2. premissas per las contribuziuns 1 La premissa per conceder contribuziuns è la renconuschientscha da la purschida  tras la regenza. 2 La renconuschientscha vegn concedida, sche: a) la purschida correspunda a la planisaziun generala chantunala; b) il project garantescha ina tgira ed assistenza adequata ed è architectonicamain   irreproschabel; c) il sustegn tras ina chasa da persunas attempadas e da tgira u tras in servetsch   per la tgira ed assistenza a chasa è garantì tar gruppas da tgira; d) ina gestiun adequata ed economica è garantida.  Art.  33 Custs e participaziun als custs tras las abitantas ed ils abitants 1 Per las chasas da persunas attempadas e da tgira e per las gruppas da tgira che  vegnan menziunadas sin la glista da las chasas da tgira fixescha la regenza ils custs   renconuschids e la participaziun maximala als custs per: a) ils custs da pensiun; b) ils custs d'assistenza; c) ils custs da tgira. 2 La  basa  per  fixar  ils  custs  renconuschids  e  la  participaziun  maximala  da  las   abitantas  e  dals  abitants  furma  la  media  dals  custs  da  las  chasas  da  persunas  attempadas e da tgira sco er da las gruppas da tgira che lavuran en moda economica   tenor la calculaziun dals custs da l'onn che preceda l'onn dal conclus. Tar la fixaziun  resguarda  la  regenza  las  midadas  dals  custs  ch'èn  vegnidas  chaschunadas  –  cumpareglià cun l'onn da basa – da facturs exogens e da la chareschia. 3 Per fixar la participaziun maximala da las abitantas e dals abitants als custs da tgira   è decisiv l'import ch'è permess maximalmain tenor il dretg federal. 4 Las chasas da persunas attempadas e da tgira sco er las gruppas da tgira che han il  dretg da survegnir contribuziuns ston fixar lur tariffas, uschia che las reservas ch'èn  permessas  maximalmain  tenor  las  directivas  da  la  regenza  na  vegnan  betg  surpassadas. 5 En  cas  d'abitantas  e  d'abitants  che  dovran  extraordinariamain  blera  tgira  u  assistenza fixescha la regenza custs supplementars renconuschids per la tgira e per  l'assistenza. La surpigliada dals custs tras il chantun e tras las vischnancas sa drizza   tenor l'artitgel 34 alinea 2. 6 La regenza fixescha en tge cas ch'ina abitanta u in abitant tenor l'alinea 5 vala sco   abitanta u abitant che dovra extraordinariamain blera tgira u assistenza.   13     506.000    Art.  34 Contribuziuns da gestiun dal maun public 1 Il chantun e las vischnancas concedan a las chasas da persunas attempadas e da  tgira sco er a las gruppas da tgira che vegnan menziunadas sin la glista da las chasas  da tgira contribuziuns che sa drizzan tenor la prestaziun per: a) las prestaziuns da tgira; b) las prestaziuns da la tgira acuta e transitorica. 2 La  contribuziun  dal  chantun  e  da  las  vischnancas  importa  25  pertschient  respectivamain 75 pertschient dals custs da tgira renconuschids che n'èn betg cuvrids   da l'assicuranza obligatorica per la tgira da persunas malsaunas e da la participaziun  maximala als custs tras las abitantas ed ils abitants. 3 En cas d'ina dimora en ina chasa da persunas attempadas e da tgira extrachantunala  u  en  ina  gruppa  da  tgira  extrachantunala  vegnan  ils  custs  da  tgira  betg  cuvrids   surpigliads  maximalmain  en  la  dimensiun  che  resultass  tras  ina  dimora  en  ina  instituziun chantunala. 4 Obligada da surpigliar quests custs da tgira è la vischnanca, en la quala l'abitanta u   l'abitant aveva il domicil da dretg civil (domicil),  avant ch'ella u el è entrà en la  chasa da persunas attempadas e da tgira u en la gruppa da tgira. Las vischnancas, en  las qualas l'abitanta u l'abitant aveva ses domicil ils ultims 10 onns avant che entrar   en  la  chasa da persunas attempadas  e  da  tgira  u  en la  gruppa da tgira,  ston  sa  participar  proporziunalmain  a  la  contribuziun.  Sch'i  n'è  betg  pussaivel  d'eruir  il  domicil  d'ina  abitanta  u  d'in  abitant  avant  sia  entrada  en  la  chasa  da  persunas  attempadas e da tgira, ston las vischnancas da la regiun da planisaziun, en la quala sa   chatta la chasa da persunas attempadas e da tgira u la gruppa da tgira, sa participar  proporziunalmain a la contribuziun, e quai en relaziun cun la populaziun residenta u  tenor ina clav da repartiziun fixada da las vischnancas da la regiun da planisaziun. 5 Sch'ina persuna che sto vegnir tgirada ed assistida en moda staziunara suenter ina  dimora en l'ospital na po betg vegnir assegnada da l'ospital tractant ad in furnitur da  prestaziuns  tenor  l'artitgel  2  alinea  1  litera  b,  ha  la  vischnanca  da  domicil  d'indemnisar a l'ospital la differenza tranter la contribuziun ch'è vegnida prestada da  l'assicuranza da malsauns ed ils custs tenor l'artitgel 33 alinea 1 literas a fin c che  vegnan renconuschids da la regenza per il stgalim da basegn da tgira il pli aut.  Art.  35 Contribuziuns d'innovaziun 1 Il  chantun  po  finanziar  models  novs  per  la  tgira  ed  assistenza  ambulanta  e  staziunara da pazientas e pazients da lunga durada e da persunas attempadas durant  ina fasa d'emprova limitada, sch'in giudicament qualifitgà da l'effect è garantì.  Art.  36 Contribuziuns ad organisaziuns 1 Resguardond  l'interess  public  po  il  chantun  conceder  contribuziuns  ad  organisaziuns privatas d'utilitad publica ch'èn activas sin plaun chantunal u regiunal  per promover l'agid a persunas attempadas.  14       506.000   Art.  37 Reducziun da las contribuziuns 1 Las contribuziuns dal chantun pon vegnir reducidas per 5 fin 30 pertschient, sche: a) las prestaziuns na vegnan betg furnidas tenor las pretensiuns a la qualitad da la   structura che la regenza ha fixà; b) las  datas  dals  custs  e  da  las  prestaziuns  vegnan  inoltradas  en  moda   incumpletta, incorrecta u memia tard; c) i  vegnan  messas  a  quint  a  persunas  che  basegnan  tgira  u  assistenza   participaziuns  als  custs  pli  autas  che  quellas  ch'èn  vegnidas  fixadas  da  la  regenza sco maximum;  d) las tariffas che vegnan messas a quint a las persunas che basegnan tgira ed   assistenza chaschunan che las reservas, ch'èn maximalmain permessas tenor  las directivas da la regenza, vegnan surpassadas;  e) las prescripziuns davart la gestiun e davart la contabilitad che la regenza ha  relaschà na vegnan betg observadas;  f) las prestaziuns da scolaziun fixadas da la regenza per professiuns en il sectur   da sanadad na vegnan betg furnidas;  g) il  dumber  fixà  da  la  regenza  per  plazzas  da  scolaziun  e  da  furmaziun   supplementara per professiuns en il sectur da sanadad na vegn betg mess a  disposiziun;  h) persunas cun in domicil extrachantunal vegnan recepidas senza ina garanzia  per ils custs.  2 Las contribuziuns che vegnan scursanidas en applicaziun da l'alinea 1 literas f e g  ston vegnir consegnadas proporziunalmain a quellas chasas da persunas attempadas  e da tgira che furneschan dapli prestaziuns da scolaziun per professiuns en il sectur   da sanadad che fixadas da la regenza.  6. Servetschs da la tgira ed assistenza a chasa sco er tgirunzas  diplomadas renconuschidas e tgirunzs diplomads renconuschids  Art.  38 Cumpetenza 1 Las regiuns da provediment  da la  sanadad respectivamain las  subregiuns da la  regiun  da  provediment  da  la  sanadad  Val  dal  Rain  grischuna  procuran  per  ina  purschida suffizienta da servetschs da la tgira ed assistenza a chasa. * 2 Ellas fan ina planisaziun dal basegn accordada a la regiun.  Art.  39 Part dal maun public 1 La regenza fixescha la part ch'il maun public sto pajar vi da las indemnisaziuns   ch'èn  vegnidas  concludidas  u  fixadas  uffizialmain  tranter  las  assicuranzas  da  malsauns, ils servetschs da la tgira ed assistenza a chasa e las tgirunzas diplomadas  renconuschidas ed ils tgirunzs diplomads renconuschids a favur da las prestaziuns da  la tgira acuta e transitorica.   15     506.000    Art.  40 Custs e participaziun als custs tras las clientas ed ils clients 1 Per ils servetschs da la tgira ed assistenza a chasa e per las tgirunzas diplomadas   renconuschidas ed ils tgirunzs diplomads renconuschids fixescha la regenza ils custs  renconuschids e la participaziun maximala als custs tras las clientas ed ils clients   per: a) las prestaziuns da tgira; b) las prestaziuns da la tgira acuta e transitorica. 2 Per  ils  servetschs  da  la  tgira  ed  assistenza  a  chasa  che  han  ina  incarica  da   prestaziun communala fixescha ella supplementarmain ils custs renconuschids e la  participaziun maximala als custs tras las clientas ed ils clients per: a) las prestaziuns da tegnairchasa e d'assistenza; b) il servetsch da pasts. 3 Per fixar la participaziun maximala da las clientas e dals clients als custs da tgira èn  decisivs 50 pertschient da l'import ch'è permess maximalmain tenor il dretg federal. 4 Ils  servetschs  da  la  tgira  ed  assistenza  a  chasa  che  han  il  dretg  da  survegnir  contribuziuns ston fixar las participaziuns da las clientas e dals clients als custs,   uschia  che las  reservas,  ch'èn permessas maximalmain tenor  las  directivas  da la   regenza, na vegnan betg surpassadas.  Art.  41 Contribuziuns 1. servetschs cun ina incarica da prestaziun communala  1 Il chantun e las vischnancas concedan als servetschs da la tgira ed assistenza a   chasa che han ina incarica da prestaziun communala contribuziuns che sa drizzan  tenor la prestaziun per: a) las prestaziuns da tgira; b) las prestaziuns da la tgira acuta e transitorica; c) las prestaziuns da tegnairchasa e d'assistenza; d) il servetsch da pasts. 2 La  contribuziun  dal  chantun  e  da  las  vischnancas  importa  per  categoria  da  prestaziun 55 pertschient respectivamain 45 pertschient dals custs renconuschids che  n'èn betg cuvrids da l'assicuranza obligatorica per la tgira da persunas malsaunas e  da la participaziun maximala als custs tras las clientas ed ils clients. * 3 La basa per fixar las contribuziuns che sa drizzan tenor la prestaziun èn las datas   dals custs e da las prestaziuns da la calculaziun dals custs dals servetschs economics,  e però las datas dals 3 onns che precedan l'onn dal conclus. Tar la fixaziun resguarda   la regenza las midadas dals custs ch'èn vegnidas chaschunadas – cumpareglià cun ils   onns da basa – da facturs exogens e da la chareschia. 4 Obligada da pajar las contribuziuns è quella vischnanca, nua che la clienta u il   client ha ses domicil. 5 La regenza po  limitar  il  temp,  durant  il  qual  las  prestaziuns  da tegnairchasa e  d'assistenza sco er il servetsch da pasts vegnan furnids.  16       506.000   Art.  42 2. servetschs senza ina incarica da prestaziun communala e tgirunzas  diplomadas admessas e tgirunzs diplomads admess  1 Il chantun e las vischnancas concedan als servetschs da la tgira ed assistenza a   chasa senza ina incarica da prestaziun communala ed a las tgirunzas diplomadas ed  als tgirunzs diplomads,  che dastgan exequir lur activitad a quint da l'assicuranza  obligatorica per la tgira da persunas malsaunas, contribuziuns che sa drizzan tenor la   prestaziun per: a) las prestaziuns da tgira; b) las prestaziuns da la tgira acuta e transitorica. 2 La  contribuziun  dal  chantun  e  da  las  vischnancas  importa  per  categoria  da  prestaziun 55 pertschient respectivamain 45 pertschient dals custs renconuschids che  n'èn betg cuvrids da l'assicuranza obligatorica per la tgira da persunas malsaunas e  da la participaziun maximala als custs tras las clientas ed ils clients. 3 L'artitgel 41 alinea 3 vala confurm al senn. 4 Obligada da pajar las contribuziuns è quella vischnanca, nua che la clienta u il   client ha ses domicil. 5 Tgirunzas diplomadas e tgirunzs diplomads dastgan exequir activitads a quint da  l'assicuranza obligatorica per la tgira da persunas malsaunas, sch'ellas ed els: a) disponan d'in concept da tgira e d'assistenza; b) èn cuntanschibels per telefon ils lavurdis durant almain 5 uras; c) han reglà lur substituziun durant las vacanzas e durant autras absenzas; d) garanteschan ch'in servetsch da pichet da 24 uras vegnia mess a disposiziun a   curta vista per clients, tar ils quals i sto vegnir fatg quint cun ina situaziun da  crisa.  Art.  43 Dretg da survegnir prestaziuns 1 La  premissa  per  avair  il  dretg  da  survegnir  prestaziuns  da  tegnairchasa  e   d'assistenza  sco er  da  profitar  dal  servetsch da pasts  è  in  scleriment  dal  basegn  standardisà che resguarda las resursas da las clientas e dals clients sco er las resursas   da lur conturns socials. 2 Servetschs da la  tgira  ed assistenza a chasa che han ina incarica da prestaziun   communala han da furnir tut las prestaziuns tenor l'artitgel 41 alinea 1 a persunas  cun domicil en lur territori che basegnan tgira ed assistenza e che han il dretg da  survegnir questas prestaziuns.  Art.  44 Reducziun da las contribuziuns 1 Las contribuziuns dal chantun pon vegnir reducidas per 5 fin 30 pertschient, sche: a) las prestaziuns na vegnan betg furnidas tenor las pretensiuns a la qualitad da la   structura che la regenza ha fixà; b) las  datas  dals  custs  e  da  las  prestaziuns  vegnan  inoltradas  en  moda   incumpletta, incorrecta u memia tard; c) prestaziuns vegnan refusadas a persunas che han il dretg da survegnir talas;   17     506.000    d) i  vegnan  messas  a  quint  a  persunas  che  basegnan  tgira  u  assistenza  participaziuns  als  custs  pli  autas  che  quellas  ch'èn  vegnidas  fixadas  da  la  regenza sco maximum;  e) las tariffas che vegnan messas a quint a las persunas che basegnan tgira ed   assistenza chaschunan che las reservas, ch'èn maximalmain permessas tenor  las directivas da la regenza, vegnan surpassadas;  f) las prescripziuns davart la gestiun e davart la contabilitad che la regenza ha  relaschà na vegnan betg observadas;  g) las prestaziuns da scolaziun fixadas da la regenza per professiuns en il sectur   da sanadad na vegnan betg furnidas;  h) il  dumber  fixà  da  la  regenza  per  plazzas  da  scolaziun  e  da  furmaziun   supplementara per professiuns en il sectur da sanadad na vegn betg mess a  disposiziun.  2 Las contribuziuns che vegnan scursanidas en applicaziun da l'alinea 1 literas g e h  ston vegnir consegnadas proporziunalmain a quels servetschs che furneschan dapli  prestaziuns da scolaziun per professiuns en il sectur da sanadad che fixadas da la  regenza.  7. Scolaziun e furmaziun supplementara  Art.  45 Prestaziuns da scolaziun e plazzas da furmaziun supplementara 1 Ils ospitals, las chasas da persunas attempadas e da tgira sco er ils servetschs da la   tgira ed assistenza a chasa che han il dretg da survegnir contribuziuns èn obligads da  furnir – en relaziun cun il dumber da collavuraturas e da collavuraturs – prestaziuns   da scolaziun per professiuns dal sectur da sanadad e da metter a disposiziun plazzas   da scolaziun e da furmaziun supplementara per professiuns dal sectur da sanadad a  lieus da scolaziun intrachantunals ed a lieus da scolaziun extrachantunals ch'èn en   l'interess dal chantun. 2 La regenza  fixescha  las  prestaziuns da scolaziun  che  ston  vegnir  furnidas  dals  furniturs da prestaziuns che han il dretg da survegnir contribuziuns tenor l'alinea 1  sco er il dumber da las plazzas da scolaziun e da furmaziun supplementara che ston  vegnir messas a disposiziun dad els. 3 La regenza po fixar il sistem e l'autezza da la cumpensaziun.  8. Instituziuns da l'abitar assistì  Art.  46 Custs da l'assistenza da basa 1 Las instituziuns pon metter a quint a las abitantas ed als abitants ina taxa da di per  ils custs da l'assistenza da basa tenor l'artitgel 48 alinea 2 litera c.  18       506.000   Art.  47 Custs supplementars per l'abitar adattà per persunas attempadas 1 Las instituziuns pon metter a quint a las abitantas ed als abitants ina taxa da di per  ils custs supplementars per l'abitar adattà per persunas attempadas tenor l'artitgel 48  alinea 2 litera a.  Art.  48 Renconuschientscha 1 Las instituziuns pon dumandar ina renconuschientscha chantunala. 2 La renconuschientscha vegn concedida da l'uffizi, sche: a) ils edifizis correspundan a las normas spezialas renconuschidas per edifizis   senza obstachels; b) l'instituziun ha almain 6 unitads d'abitar per lieu da domicil; c) i  stat  a  disposiziun a  las  abitantas  ed  als  abitants  ina  persuna d'assistenza   incumbensada da l'instituziun per furnir l'assistenza da basa en la dimensiun  definida da la regenza.  3 Il dumber minimal tenor l'alinea 2 litera b po vegnir sutpassà, sche l'instituziun è  colliada cun ina purschida da la tgira  e  da l'assistenza staziunara da pazientas  e   pazients da lunga durada sco er per persunas attempadas al medem lieu. 4 En  cas  d'instituziuns  ch'existivan  gia  avant  il  1.  da  schaner  2017  po  la   renconuschientscha vegnir concedida er, sche las pretensiuns tenor l'alinea 2 litera a  n'èn betg ademplidas cumplainamain.  Art.  49 Indemnisaziun da las taxas da di cun prestaziuns supplementaras 1 Las premissas che las taxas da di imputablas per l'assistenza da basa e ch'ils custs   supplementars  per  l'abitar  adattà  per  persunas  attempadas  possian  vegnir  indemnisads cun las prestaziuns supplementaras èn: a) la renconuschientscha da l'instituziun tenor l'artitgel 48; b) la  furniziun  da  prestaziuns  da  tgira,  d'assistenza  e  da  tegnairchasa  tras  in   servetsch  da  la  tgira  ed  assistenza  a  chasa  u  tras  ina  tgirunza  diplomada  renconuschida u in tgirunz diplomà renconuschì.  9. Servetsch da salvament  9.1. EN GENERAL  Art.  50 Salvament da persunas 1 Cun coordinar, cun survegliar e cun conceder contribuziuns garantescha il chantun  che persunas disgraziadas, malsaunas u en privel vegnian salvadas en moda uschè  optimala e svelta sco pussaivel.   19     506.000    Art.  51 Concept da salvament 1 La regenza fixescha en in concept l'organisaziun dal servetsch da salvament.  Art.  52 Coordinaziun 1 In  post  da  coordinaziun  central  garantescha  di  e  notg  l'alarmaziun  en  cas   medicinals d'urgenza e coordinescha l'acziun e l'utilisaziun dals meds persunals e  materials adattads. 2 Il chantun po manar sez il post da coordinaziun central u surdar questa incumbensa  a terzas persunas. 3 Persunas che vegnan transportadas d'in servetsch da transport en cas d'urgenza e  d'ambulanza che appartegna ad in ospital  public e ch'è vegnì alarmà dal post da  coordinaziun central, ston sa participar als custs da gestiun dal post da coordinaziun.   L'autezza da la participaziun vegn fixada da la regenza ed importa maximalmain 200  francs per acziun che vegn disponida dal post da coordinaziun. L'import fixà sto   vegnir mess a quint da l'ospital e tramess al post da coordinaziun.  Art.  53 Elavuraziun e transmissiun da datas 1 Il post da coordinaziun central registrescha tut ils discurs d'alarm. 2 Las datas persunalas ch'èn specificas per la clamada en acziun dastga el barattar  cun ils posts clamads en acziun. 3 L'uffizi  ha  il  dretg  da  tadlar  ils  discurs  ch'èn  vegnids  registrads  dal  post  da  coordinaziun  central  e  da  prender  invista  da  las  datas  persunalas  che  quel  ha  transmess. 4 La regenza regla ils detagls da l'elavuraziun da las datas, en spezial areguard il   gener,  la  dimensiun,  l'autorisaziun  d'access,  la  durada  da  conservaziun  e  la  transmissiun da las datas sco er lur extincziun.  Art.  54 Servetschs da transport 1 Ils ospitals publics èn responsabels en lur regiun per ch'il servetsch da transport sin  via en cas d'urgenza e d'ambulanza saja effizient. Per cuntanscher quai ston els sa   coordinar  cun  ils  servetschs  d'urgenza  medicinals  regiunals  e  ston  plinavant  indemnisar las medias ed ils medis che fan part dal servetsch da transport en cas   d'urgenza e d'ambulanza. 2 Il  servetsch  da  transport  en  cas  d'urgenza  e  d'ambulanza  ordaifer  la  via  e  la  localisaziun, il salvament e la deliberaziun da persunas en privel è chaussa da las   instituziuns  privatas  e  publicas  dal  servetsch  da  salvament  renconuschidas da la  regenza.  20       506.000   Art.  55 Cas spezials 1 Sch'i na sa chatta nagin ospital public en ina regiun da provediment da la sanadad,  sto quella incumbensar in auter ospital u in'autra organisaziun da far il servetsch da  transport  sin  via  en  cas  d'urgenza  e  d'ambulanza.  L'artitgel 20 alinea 1  e  l'artitgel 54 alinea 1 vegnan applitgads confurm al senn. * 2 La Regenza po far cunvegnas cun posts da coordinaziun extrachantunals, sche quai   para d'esser cunvegnent per ademplir la finamira dal servetsch da salvament en il   chantun en tschertas regiuns da provediment da la sanadad. Ils custs correspundents  van a quint dal chantun. *  Art.  56 Assicuranza 1 Il  chantun fa in'assicuranza da responsabladad ed in'assicuranza cumplementara  cunter accidents per las persunas che sa participeschan ad acziuns da salvament u a  curs da scolaziun.  9.2. CONTRIBUZIUNS  Art.  57 Renconuschientscha 1 La regenza renconuscha organisaziuns, sche: a) igl exista in basegn da la prestaziun ord vista dal chantun; e b) la necessitad d'in sustegniment finanzial è cumprovada. 2 Cun las organisaziuns renconuschidas fa la regenza ina cunvegna da prestaziun che  regla las incumbensas e lur indemnisaziun.  Art.  58 Reducziun da las contribuziuns 1 L'uffizi po annullar u reducir las contribuziuns, sche la cunvegna da prestaziun na  vegn betg observada.  Art.  59 Indemnisaziun da disponibladad 1 Il chantun po conceder ina indemnisaziun da disponibladad ad organisaziuns da  salvament renconuschidas.  Art.  60 Custs nunincassabels 1 Sch'ils custs d'in transport en cas d'urgenza e d'ambulanza sin via ch'è vegnì fatg   d'ina organisaziun renconuschida èn nunincassabels, van els a donn e cust dal quint  da gestiun da l'ospital da la regiun da provediment da la sanadad correspundenta. * 2 Il  chantun  po  surpigliar  ils  custs  nunincassabels  d'acziuns  da  tschertga,  da  deliberaziun e da salvament da las ulteriuras organisaziuns participadas.   21     506.000    10. Disposiziuns finalas  Art.  61 Contribuziuns d'investiziun e gulivaziun da las contribuziuns  d'investiziun als ospitals  1 Il tractament da las contribuziuns garantidas avant il 1. da schaner 2005, ma anc  betg pajadas sa drizza tenor l'artitgel 49a da la revisiun parziala dals 26 d'avust 2004. 2 La gulivaziun da las contribuziuns d'investiziun dal chantun als ospitals sa drizza  tenor l'artitgel 53 da la revisiun parziala dals 16 da zercladur 2011.  22       506.000   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 30-08-2017 01-01-2018 relasch emprima versiun 2017-050 26-08-2020 01-01-2021 Art. 6 al. 1 midada 2020-060 26-08-2020 01-01-2021 Art. 6 al. 2 midada 2020-060 26-08-2020 01-01-2021 Art. 7 midada dal titel 2020-060 26-08-2020 01-01-2021 Art. 7 al. 1 midada 2020-060 26-08-2020 01-01-2021 Art. 7 al. 1, a) midada 2020-060 26-08-2020 01-01-2021 Art. 7 al. 1, b) midada 2020-060 26-08-2020 01-01-2021 Art. 7 al. 1, c) midada 2020-060 26-08-2020 01-01-2021 Art. 7 al. 1, d) midada 2020-060 26-08-2020 01-01-2021 Art. 7 al. 1, e) midada 2020-060 26-08-2020 01-01-2021 Art. 7 al. 1, f) midada 2020-060 26-08-2020 01-01-2021 Art. 7 al. 1, g) midada 2020-060 26-08-2020 01-01-2021 Art. 7 al. 1, h) midada 2020-060 26-08-2020 01-01-2021 Art. 7 al. 1, i) midada 2020-060 26-08-2020 01-01-2021 Art. 7 al. 1, j) midada 2020-060 26-08-2020 01-01-2021 Art. 7 al. 1, k) midada 2020-060 26-08-2020 01-01-2021 Art. 7 al. 1, l) midada 2020-060 26-08-2020 01-01-2021 Art. 7 al. 2 integraziun 2020-060 26-08-2020 01-01-2021 Art. 8 aboliziun 2020-060 26-08-2020 01-01-2021 Art. 9 midada dal titel 2020-060 26-08-2020 01-01-2021 Art. 9 al. 1 midada 2020-060 26-08-2020 01-01-2021 Art. 9 al. 2 midada 2020-060 26-08-2020 01-01-2021 Art. 9a integraziun 2020-060 26-08-2020 01-01-2021 Art. 20 al. 2 midada 2020-060 26-08-2020 01-01-2021 Art. 20 al. 3 midada 2020-060 26-08-2020 01-01-2021 Art. 21 al. 1, a) midada 2020-060 26-08-2020 01-01-2021 Art. 22 al. 1 midada 2020-060 26-08-2020 01-01-2021 Art. 25 al. 2 midada 2020-060 26-08-2020 01-01-2021 Art. 28 al. 2 midada 2020-060 26-08-2020 01-01-2021 Art. 29 midada dal titel 2020-060 26-08-2020 01-01-2021 Art. 29 al. 1 midada 2020-060 26-08-2020 01-01-2021 Art. 29 al. 4 integraziun 2020-060 26-08-2020 01-01-2021 Art. 31 al. 1 midada 2020-060 26-08-2020 01-01-2021 Art. 31 al. 5 midada 2020-060 26-08-2020 01-01-2021 Art. 38 al. 1 midada 2020-060 26-08-2020 01-01-2021 Art. 41 al. 2 midada 2020-060 26-08-2020 01-01-2021 Art. 55 al. 1 midada 2020-060 26-08-2020 01-01-2021 Art. 55 al. 2 midada 2020-060 26-08-2020 01-01-2021 Art. 60 al. 1 midada 2020-060   23     506.000    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 30-08-2017 01-01-2018 emprima versiun 2017-050 Art. 6 al. 1 26-08-2020 01-01-2021 midada 2020-060 Art. 6 al. 2 26-08-2020 01-01-2021 midada 2020-060 Art. 7 26-08-2020 01-01-2021 midada dal titel 2020-060 Art. 7 al. 1 26-08-2020 01-01-2021 midada 2020-060 Art. 7 al. 1, a) 26-08-2020 01-01-2021 midada 2020-060 Art. 7 al. 1, b) 26-08-2020 01-01-2021 midada 2020-060 Art. 7 al. 1, c) 26-08-2020 01-01-2021 midada 2020-060 Art. 7 al. 1, d) 26-08-2020 01-01-2021 midada 2020-060 Art. 7 al. 1, e) 26-08-2020 01-01-2021 midada 2020-060 Art. 7 al. 1, f) 26-08-2020 01-01-2021 midada 2020-060 Art. 7 al. 1, g) 26-08-2020 01-01-2021 midada 2020-060 Art. 7 al. 1, h) 26-08-2020 01-01-2021 midada 2020-060 Art. 7 al. 1, i) 26-08-2020 01-01-2021 midada 2020-060 Art. 7 al. 1, j) 26-08-2020 01-01-2021 midada 2020-060 Art. 7 al. 1, k) 26-08-2020 01-01-2021 midada 2020-060 Art. 7 al. 1, l) 26-08-2020 01-01-2021 midada 2020-060 Art. 7 al. 2 26-08-2020 01-01-2021 integraziun 2020-060 Art. 8 26-08-2020 01-01-2021 aboliziun 2020-060 Art. 9 26-08-2020 01-01-2021 midada dal titel 2020-060 Art. 9 al. 1 26-08-2020 01-01-2021 midada 2020-060 Art. 9 al. 2 26-08-2020 01-01-2021 midada 2020-060 Art. 9a 26-08-2020 01-01-2021 integraziun 2020-060 Art. 20 al. 2 26-08-2020 01-01-2021 midada 2020-060 Art. 20 al. 3 26-08-2020 01-01-2021 midada 2020-060 Art. 21 al. 1, a) 26-08-2020 01-01-2021 midada 2020-060 Art. 22 al. 1 26-08-2020 01-01-2021 midada 2020-060 Art. 25 al. 2 26-08-2020 01-01-2021 midada 2020-060 Art. 28 al. 2 26-08-2020 01-01-2021 midada 2020-060 Art. 29 26-08-2020 01-01-2021 midada dal titel 2020-060 Art. 29 al. 1 26-08-2020 01-01-2021 midada 2020-060 Art. 29 al. 4 26-08-2020 01-01-2021 integraziun 2020-060 Art. 31 al. 1 26-08-2020 01-01-2021 midada 2020-060 Art. 31 al. 5 26-08-2020 01-01-2021 midada 2020-060 Art. 38 al. 1 26-08-2020 01-01-2021 midada 2020-060 Art. 41 al. 2 26-08-2020 01-01-2021 midada 2020-060 Art. 55 al. 1 26-08-2020 01-01-2021 midada 2020-060 Art. 55 al. 2 26-08-2020 01-01-2021 midada 2020-060 Art. 60 al. 1 26-08-2020 01-01-2021 midada 2020-060  24     	1. Disposiziuns generalas 	Art. 1 Princips 	Art. 2 Furniturs da prestaziuns che han il dretg da survegnir contribuziuns 	Art. 3 Restituziun da contribuziuns da construcziun 	Art. 4 Gestiun e rendaquint 	Art. 5 Datas che ston vegnir inoltradas 	Art. 6 Ospitals publics 	Art. 7 Regiuns da provediment da la sanadad 1. divisiun * 	Art. 8 * … 	Art. 9 2. organisaziun da las regiuns da provediment da la sanadad * 	Art. 9a * 3. contribuziuns  	2. Planisaziun dals ospitals e glista dals ospitals 	Art. 10 Planisaziun dals ospitals 	Art. 11 Glista dals ospitals 1. cumpetenza e cuntegn 	Art. 12 2. pretensiuns per conceder incaricas da prestaziun 	Art. 13 3. obligaziun da furnir prestaziuns 	Art. 14 4. desditga da l'incarica da prestaziun 	Art. 15 5. sancziuns  	3. Contribuziuns ad ospitals ed a chasas da parturir 	Art. 16 Contribuziuns d'investiziun 	Art. 17 Cunvegnas da prestaziun 	Art. 18 Part dal maun public 	Art. 19 Contribuziuns da gestiun dal maun public 	Art. 20 Repartiziun da las contribuziuns tranter il chantun e las vischnancas 	Art. 21 Cussegl grond 	Art. 22 Servetsch da transport en cas d'urgenza e d'ambulanza 	Art. 23 Instrucziun universitara e perscrutaziun 	Art. 24 Prestaziuns d'utilitad publica 	Art. 25 Reducziun da las contribuziuns 	Art. 26 Contracts tariffars 	Art. 27 Contribuziuns d'innovaziun  	4. Planisaziun da las chasas da tgira e glista da las chasas da tgira 	Art. 28 Planisaziun da las chasas da tgira e glista da las chasas da tgira  	5. Purschidas per la tgira ed assistenza staziunara da pazientas e pazients da lunga durada e da persunas attempadas 	Art. 29 Cumpetenza 1. regiuns da provediment da la sanadad * 	Art. 30 2. chantun 	Art. 31 Contribuziuns d'investiziun 1. princip ed autezza 	Art. 32 2. premissas per las contribuziuns 	Art. 33 Custs e participaziun als custs tras las abitantas ed ils abitants 	Art. 34 Contribuziuns da gestiun dal maun public 	Art. 35 Contribuziuns d'innovaziun 	Art. 36 Contribuziuns ad organisaziuns 	Art. 37 Reducziun da las contribuziuns  	6. Servetschs da la tgira ed assistenza a chasa sco er tgirunzas diplomadas renconuschidas e tgirunzs diplomads renconuschids 	Art. 38 Cumpetenza 	Art. 39 Part dal maun public 	Art. 40 Custs e participaziun als custs tras las clientas ed ils clients 	Art. 41 Contribuziuns 1. servetschs cun ina incarica da prestaziun communala 	Art. 42 2. servetschs senza ina incarica da prestaziun communala e tgirunzas diplomadas admessas e tgirunzs diplomads admess 	Art. 43 Dretg da survegnir prestaziuns 	Art. 44 Reducziun da las contribuziuns  	7. Scolaziun e furmaziun supplementara 	Art. 45 Prestaziuns da scolaziun e plazzas da furmaziun supplementara  	8. Instituziuns da l'abitar assistì 	Art. 46 Custs da l'assistenza da basa 	Art. 47 Custs supplementars per l'abitar adattà per persunas attempadas 	Art. 48 Renconuschientscha 	Art. 49 Indemnisaziun da las taxas da di cun prestaziuns supplementaras  	9. Servetsch da salvament 	9.1. En general 	Art. 50 Salvament da persunas 	Art. 51 Concept da salvament 	Art. 52 Coordinaziun 	Art. 53 Elavuraziun e transmissiun da datas 	Art. 54 Servetschs da transport 	Art. 55 Cas spezials 	Art. 56 Assicuranza  	9.2. Contribuziuns 	Art. 57 Renconuschientscha 	Art. 58 Reducziun da las contribuziuns 	Art. 59 Indemnisaziun da disponibladad 	Art. 60 Custs nunincassabels   	10. Disposiziuns finalas 	Art. 61 Contribuziuns d'investiziun e gulivaziun da las contribuziuns d'investiziun als ospitals   		2021-02-08T14:59:03+0100 	"7001 Chur" 	"Gesetzessammlung Kanton Graubünden"